Ángel Anido

Ángel Anido Sánchez, nado en Santiago de Compostela en decembro de 1852 e finado en Paraná o 9 de xuño de 1901El Eco de Galicia, 348, 20-6-1901, p. 1-3., foi un médico galego.

 Traxectoria 
Estudou Medicina na Universidade de Santiago de Compostela, licenciándose con 21 anos. En 1874 obtivo o grao de doutor. Trasladouse a Vigo onde foi médico municipal e director do Hospital da Casa-hospicio. Embarcouse para Montevideo a principios de 1876, permanecendo no país seis anos. Marchou a Arxentina en 1882 onde foi médico do Asilo Romero Jiménez e despois da Asociación Española de Socorros Mutuos e de Italia Unita. Tivo unha abnegada actuación na Revolución de 1890 como membro da Cruz Vermella. Colaborou en Almanaque Gallego, e pertenceu á Asociación Patriótica Española de Buenos Aires da que foi elixido presidente en 1900.

 Vida persoal 
Casou con Carmen Ayala, filla do tenente xeneral Ayala.

 Notas 

Categoría:Médicos de Santiago de Compostela
Categoría:Galegos do Uruguai
Categoría:Galegos da Arxentina
Categoría:Nados en Santiago de Compostela
Categoría:Nados en 1852
Categoría:Finados en 1901